FIL120 Seminar | 2.2.22 | Platon II

**Temaer:** filosofi og retorikk; kunnskap og former; dyd, sjel og by

**Pensum for i dag:**

* **Adamson**: Ukens kapitler i Adamson-boken tar for seg helt sentrale teorier og argumenter fra Platons tenkning, slik han dramatiserer det i sine dialoger:
* forholdet mellom filosofi og retorikk/sofistikk (dialogen *Gorgias*);
* sjelens udødelighet (dialogen *Faidon*);
* læren om Formene eller Ideene (dialogen *Staten*);
* teorien om rettferdighet (også dialogen *Staten*);
* spørsmålet om hva viten er for noe (dialogen *Theaitetos*).
* **Kraut**: Kraut om Platons forsvar for rettferdighet
* Krauts artikkel heter "The Defense of Justice in Plato's Republic," og handler om nettopp det. Platons dialog *Staten* ("Republic" på engelsk) stiller ett grunnleggende spørsmål: Hvorfor skal vi være rettferdige? Artikkelen foreslår en tolkning av hva som er Platons svar.

**Plan for i dag:**

* Tentativ fordeling av temaer for miniessayet
* Ukens tema: Lesing, notater, og sitater i filosofi
* Valg av diskusjonsspørsmål og kort skriving om det
* Diskusjon i plenum

**Frister, datoer, og kommentarer:**

* Neste forelesningen er onsdag 8.2, 16:15–18:00, Sydneshaugen skole, Auditorium R
* Neste uke: Metafysikk-teksten er tilgjengelig på Canvas (Hallvards oversettelse)
* Miniessay om Platon: leveringsfrist 10.2, 23:59 på Mitt UiB

|  |  |  |  |  |
| --- | --- | --- | --- | --- |
| **Miniessay:** | Platon | Aristoteles | Descartes | Hume |
| Leveringsfrist (23:59) | **10.2** | 3.3 | 31.3 | 21.4 |
| Tilbakemelding før | 24.2 | 17.3 | 14.4 | 28.4 |
| *Frist (andre forsøk)* | *3.3* | *24.3* | *21.4* | *5.5* |

|  |  |
| --- | --- |
| **Sentrale begreper:** | Materialisme |
| Dualisme/Monisme | Metafysikk |
| Dygd | Ontologi |
| Empirisme | Rasjonalisme |
| Epistemologi | Realisme |
| Estetikk | Skeptisisme |
| Fronesis | Substans |
| Idealisme | Teleologi |

**FIL120 Diskusjonsspørsmål**

**NB: Finn belegg i teksten for hvert poeng!**

1. Hvordan kan vi best karakterisere den røde tråden i Platons *Gorgias*, og hva er hovedmomentene i hver av de tre dialogene Sokrates der gjennomfører (med henholdsvis Gorgias, Polos og Kallikles)?
2. Hva er Platons argumenter for sjelens udødelighet i *Faidon*?
3. Hva går Platons lære om Formene ut på? Hvordan henger læren om Formene sammen med *Statens* metafysikk, epistemologi, politiske teori og moralpsykologi? Kom inn på hule-, linje- eller solliknelsen, uten å gjøre dette til hoveddelen av svaret.
4. Hva går Platons teori om rettferdighet ut på i verket *Staten*? Diskuter rettferdighet i både sjel og stat, samt sammenhengen mellom dem.
5. Hvordan formuleres utfordringen som Sokrates skal svare på i Platons *Staten*, og hvordan argumenterer Richard Kraut for at vi skal forstå begrunnelsen for å være rettferdig i dette verket? Hvordan kan vi eventuelt kritisere Krauts tolkning?
6. Legg frem de tre hypotesene i Platons *Theaitetos* om hva viten er. Presenter argumenter fra dialogen mot de to første hypotesene, og inkluder en kritisk vurdering av minst ett av disse argumentene.

Velg en av disse og skriv et svar i et par avsnitt nedenfor.

Vis direkte til teksten. Ta inn så mange sentrale begreper som mulig.